stanford-oval/wikipedia huggingface dataset:
T-SNE
פרטי האלגוריתם

בהינתן סט של  N אובייקטים ממימד גבוה,  \mathbf {x} _{1},\dots ,\mathbf {x} _{N}, האלגוריתם מחשב קודם את ההסתברויות  p_{ij} שהן פרופורציוניות 
לדמיון בין האובייקטים  \mathbf {x} _{i} ו  \mathbf {x} _{j}, באופן הבא:
p_{j|i}={\frac {\exp(-\lVert \mathbf {x} _{i}-\mathbf {x} _{j}\rVert ^{2}/2\sigma _{i}^{2})}{\sum _{k\neq i}\exp(-\lVert \mathbf {x} _{i}-\mathbf {x} _{k}\rVert ^{2}/2\sigma _{i}^{2})}},
p_{ij}={\frac {p_{j|i}+p_{i|j}}{2N}}
כאשר  \sigma _{i} נקבע כך שה-perplexity (מידת השוואה להתפלגויות) של ההתפלגויות שהוגדרו (Q,P) יהיה שווה ל-perplexity מסוים שנקבע מראש על ידי חיפוש בינארי.
מטרת ה-t-SNE היא ללמוד מפה  d-ממדית  \mathbf {y} _{1},\dots ,\mathbf {y} _{N} (עם  \mathbf {y} _{i}\in \mathbb {R} ^{d}), שמשקפת את  p_{ij}
בצורה כמה שיותר טובה.
בשביל מטרה זו היא מודדת את  q_{ij}, הדמיון בין 2 נקודות במפה, \mathbf {y} _{i} ו  \mathbf {y} _{j}, בצורה דומה לחישוב  p_{ij}:
q_{ij}={\frac {(1+\lVert \mathbf {y} _{i}-\mathbf {y} _{j}\rVert ^{2})^{-1}}{\sum _{k\neq l}(1+\lVert \mathbf {y} _{k}-\mathbf {y} _{l}\rVert ^{2})^{-1}}}
האלגוריתם משתמש בהתפלגות t כדי למדוד דמיון בין נקודות על המפה.
מיקום הנקודות  \mathbf {y} _{i} במפה נקבעות על ידי מינימיזציה של דיברגנץ קולבק-ליבלר של ההתפלגות Q מההתפלגות P, כלומר הבאה למינימום של:
 KL(P||Q)=\sum _{i\neq j}p_{ij}\,\log {\frac {p_{ij}}{q_{ij}}}
המינימיזציה של Kullback–Leibler divergence ביחס לנקודות  \mathbf {y} _{i} מתבצע באמצעות אופטימיזציית gradient descent.
התוצאה של האופטימיזציה היא מפה שמשקפת בצורה טובה את הדמיון בין קלטי המרחב הרב ממדי.
שימושים

הדמיית נתונים ממדיים גבוהים: T-SNE היא טכניקה פופולרית להצגה של נתונים עם יותר משלושה ממדים על ידי הפחתת הממדיות של הנתונים עד לשני ממדים או תלת־ממדיים, אותם ניתן לשרטט על גרף דו-ממדי או תלת-ממדי. זה יכול להיות שימושי לחקירת מבנה הנתונים ולמציאת דפוסים או אשכולות בתוכם.
למידת פיצ'רים: T-SNE יכול לשמש גם כטכניקת למידת פיצ'רים, כאשר המטרה היא ללמוד סט של פיצ'רים שניתן להשתמש בהן כדי לייצג את הנתונים במרחב בעל מימד נמוך יותר. לאחר מכן ניתן להשתמש בפיצ'רים אלו כקלט למודל למידת מכונה, מה שעלול להוביל לשיפור ביצועי המודל.
סיווג תמונה: ניתן להשתמש ב-T-SNE גם במשימות סיווג תמונות, כאשר המטרה היא להקצות תוויות לתמונות על סמך התוכן שלהן. על ידי הדמיית היחסים בין התמונות, ייתכן שניתן יהיה לזהות דפוסים או אשכולות התואמים לקטגוריות או אובייקטים שונים. זה יכול להיות שימושי לשיפור הביצועים של מודלים של למידת מכונה שהוכשרו לסיווג תמונות.
ניתוח טקסט: נעשה שימוש ב-T-SNE בתחום עיבוד השפה הטבעית כדי להציג את היחסים בין מילים או מסמכים שונים. לדוגמה, ניתן להשתמש ב-T-SNE כדי להמחיש מרחב הטמעת מילים במימד גבוה, שבו מילים דומות ממוקמות קרוב יותר זו לזו במרחב המופחת.
ניתוח גנים: T-SNE שימש גם בתחום הביואינפורמטיקה כדי להמחיש נתוני גנים. על ידי הפחתת הממדיות של הנתונים, T-SNE יכול לעזור לחוקרים לזהות דפוסים או אשכולות בתוך הנתונים ולהבין טוב יותר את הקשרים בין גנים שונים.
The Golden Age of Grotesque

The Golden Age of Grotesque ("תור הזהב של הגרוטסקי") הוא אלבום של להקת המטאל מרילין מנסון.
האלבום יצא ב-2003 וקיבל ביקורות מעורבות, כאשר חלק מהמבקרים כוללים אותו ברשימת אלבומי השנה ואילו אחרים מתארים אותו כאלבומה החלש ביותר של מרילין מנסון, מוזיקלית וטקסטואלית. הוא כולל הרבה נגיעות אלקטרוניות ו"תעשייתיות", כנראה כתוצאה מהצטרפותו ללהקה של טים סקולד, שהיה לפני-כן חבר בסופר-גרופ "KMFDM", להקה משטח האינדסטריאל מטאל.
הלהיטים מתוך האלבום הם This is the New Shit ,mOBSCENE ,Tainted Love ו-s)AINT). הוידאו קליפ של s)AINT) נאסר לשידור בארצות הברית בגלל אופיו האלים. האלבום הגיע למקום הראשון ברשימת האלבומים הנמכרים בארצות הברית.
Funko

| --- | --- |

 נתונים כלליים
 סוג:  ציבורית
 בורסה:  נאסד"ק (2 בנובמבר 2017–FNKO) 
 תקופת הפעילות:  6 במרץ 1998 – הווה (26 שנים)
 מיקום המטה:  אוורט, ארצות הברית
 בעלות:  ACON השקעות
 ענפי תעשייה:  צעצועים
 מוצרים עיקריים:  בובות פופ, בובלהדס, דמויות ויניל בובת הפופ הרשונה נוצרה בשנת 2001, דימוי של בטמן ושל ספיידרמן של חברת DC קומיקס
 הכנסות:  516 מיליון דולרים
 רווח תפעולי:  42.1 מיליון דולרים
 רווח:  3.7 מיליון דולרים
  
 www.funko.com
 
Funko Inc. (פַאנְקוֹ) היא חברה אמריקאית המייצרת פריטי אספנות מורשים ומוגבלים הקשורים לתרבות הפופולרית ("פופ"); היא ידועה בעיקר בזכות בובות הוויניל והבובלהדס שלה. בנוסף, החברה מייצרת מוצרים עשויים מפילוסין, דמויות פעולה שונות ופריטים אלקטרוניים וטכנולוגיים כגון כונני USB, מנורות ואוזניות.
החברה נוסדה בשנת 1998 על ידי מייק בקר וקלאודיה בקר. Funko הוגדרה במקור כפרויקט קטן ליצירת צעצועים שונים. הבובלהד הראשון של החברה היה של קמע הפרסום של רשת מסעדות ביג בוי (אנ'). ענפי התעשייה העיקריים של החברה הם צעצועים.
מנכ"ל החברה הוא בריאן מריוטי והנשיא הוא אנדרו פרלמוטר. מאז היווסדה, החברה הגדילה את היקף קווי הצעצועים שלה וחתמה על הסכמים עם חברות גדולות כמו דיסני, אולפני מארוול ו-MLB.
היסטוריה

Funko נוסדה בשנת 1998 על ידי אספן הצעצועים מייק בקר בביתו בסנוהומיש (אנ'), וושינגטון. הוא הקים את החברה לאחר שלא הצליח למצוא קופת חיסכון בדמות הקמע של מסעדות ביג בוי (אנ') במחיר סביר, ובמקום זאת קיבל היתר מזכיינית מסעדת ביג בוי במישיגן לייצר בעצמו קופות חיסכון כאלה. לקופות החיסכון שייצר לא נמצאו קונים והזיכיון ביקש הגנה משפטית מפשיטת רגל, אבל Funko התאוששה לאחר שהשיגה היתר לייצור בובלהדס של סרטי אוסטין פאוורס ומכרה 80 אלף יחידות. חלק מהדמויות הראשונות שנמכרו תחת Funko לאחר מכן היו הגרינץ' (אנ'), טוני הטיגריס (אנ') ודבורת הדבש המשמשת כקמע של צ'יריוס (אנ').
בשנת 2005 מכר בקר את Funko למנכ"ל הנוכחי שלה, בריאן מריוטי, שהעביר את משרדיה ללינווד, וושינגטון, והרחיב באופן משמעותי את קווי המוצרים המורשים שלה.
בשנת 2011, החלה החברה למכור את בובות ה"פופ!" שלה. עד 2012 מכרה החברה סחורה בשווי של יותר מ-20 מיליון דולרים.
בובות "פופ!"

המוצר העיקרי והמזוהה ביותר עם Funko הוא בובות ה"פופ!" ‎(Pop!) ‏שנמכרות בחסותה. בובות ה"פופ!" הראשונות נחשפו בשנת 2010 בקומיק-קון סן דייגו. האריזה נקראה במקור "Funko Force 2.0"; הדמויות הראשונות שהופקו היו באטגירל, גרין לנטרן ושתי גרסאות של באטמן. הבובות נארזו בקופסאות מפלסטיק, ולא בקופסאות בובות ה"פופ!" המוכרות בעת הנוכחית. במרוצת השנים נוצרו מאות בובות "פופ!" בדמויות מוכרות הלקוחות מסרטי קולנוע, סדרות ותוכניות טלוויזיה, משחקי וידאו, חברות, זיכיונות וכאלה המבוססות על ידוענים, מוזיקאים, הרכבים מוזיקליים וכולי.
בובות "פופ!" > בובות "פופ!" לדוגמה

להלן רשימה חלקית של בובות "פופ!" שנוצרו במהלך השנים:
| # | שם | הערות | מקור |  |
| --- | --- | --- | --- | --- |
| 1 | באטמן | בהתבסס על דמויות של DC קומיקס. |  |  |
| 8 | שלגיה | בהתבסס על זיכיון "נסיכות דיסני". |  |  |
| 21 | בל | בהתבסס על זיכיון "נסיכות דיסני". |  |  |
| 25 | בובספוג מכנסמרובע | בהתבסס על הסדרה "בובספוג מכנסמרובע". |  |  |
| 26 | פטריק סטאר | בהתבסס על הסדרה "בובספוג מכנסמרובע". |  |  |
| 27 | אריאל | בהתבסס על זיכיון "נסיכות דיסני". |  |  |
| 41 | סינדרלה | בהתבסס על זיכיון "נסיכות דיסני". |  |  |
| 48 | איימי ויינהאוס | לזכרה של ויינהאוס שנפטרה ב-2011. |  |  |
| 51 | גוסטפייס | בהתבסס על סדרת הסרטים "צעקה". |  |  |
| 52 | יסמין | בהתבסס על זיכיון "נסיכות דיסני". |  |  |
| 56 | צ'אקי (אנ') | בהתבסס על סרטי "משחק ילדים". |  |  |
| 66 | קורט קוביין | לזכרו של קוביין שהתאבד ב-1994. |  |  |
| 67 | קפטן אמריקה | בהתבסס על דמות של מארוול קומיקס. |  |  |
| 69 | תור | בהתבסס על דמות של מארוול קומיקס. |  |  |
| 76 | אד שירן | זמר, כותב ומלחין בריטי. |  |  |
| 79 | אולף | בהתבסס על "לשבור את הקרח". |  |  |
| 85 | מריה קארי | מהדורה בלעדית כמחווה לקארי. |  |  |
| 90 | בריטני ספירס | בהשראת "...Baby One More Time". |  |  |
| 91 | האלמנה השחורה | בהתבסס על דמות של מארוול קומיקס. |  |  |
| 95 | מכשפת השני | בהתבסס על דמות של מארוול קומיקס. |  |  |
| 98 | בריטני ספירס | בהשראת הופתעה ב-VMA 2001. |  |  |
| 111 | פוסט מאלון | ראפר אמריקאי. |  |  |
| 117 | ג'וני קאש | לזכרו של קאש שנפטר ב-2003. |  |  |
| 145 | אורורה | בהתבסס על זיכיון "נסיכות דיסני". |  |  |
| 158 | טופאק שאקור | לזכרו של שאקור שנרצח ב-1996. |  |  |
| 176 | ג'יימס בראון | לזכרו של בראון שנפטר ב-2006. |  |  |
| 184 | פרדי מרקיורי | לזכרו של מרקיורי שנפטר ב-1991. |  |  |
| 186 | אלביס פרסלי | לזכרו של פרסלי שנפטר ב-1977. |  |  |
| 147 | רפונזל | בהתבסס על זיכיון "נסיכות דיסני". |  |  |
| 149 | טיאנה | בהתבסס על זיכיון "נסיכות דיסני". |  |  |
| 166 | מולאן | בהתבסס על זיכיון "נסיכות דיסני". |  |  |
| 197 | פוקהונטס | בהתבסס על זיכיון "נסיכות דיסני". |  |  |
| 201 | רוקט | בהתבסס על דמות של מארוול קומיקס. |  |  |
| 202 | גרוט | בהתבסס על דמות של מארוול קומיקס. |  |  |
| 205 | סלינה | לזכרה של סלינה שנרצחה ב-1995. |  |  |
| 208 | בריטני ספירס | בהשראת "Toxic". |  |  |
| 215 | בריטני ספירס | בהשארת "Oops!... I Did It Again". |  |  |
| 232 | מליפיסנט | בהתבסס על סרטי דיסני. |  |  |
| 242 | ג'ונתן דייוויס | זמר, כותב וסולן להקת Korn. |  |  |
| 425 | קפטן מארוול | בהתבסס על דמות של מארוול קומיקס. |  |  |
| 469 | אנאבל | בהתבסס על סרטי היקום הקולנועי של לזמן את הרוע. |  |  |
| 775 | הנזירה | בהתבסס על סרטי היקום הקולנועי של לזמן את הרוע. |  |  |
| 1130 | לה יורונה | בהתבסס על סרטי היקום הקולנועי של לזמן את הרוע. |  |  |
בובות "פופ!" > מספור

הפופים ממוספרים: בחלק העליון של כל קופסה מופיע מספר המציין את כמות הפופים שיצאה באותה סדרה.
בובות "פופ!" > הארי פוטר

הפופים הראשונים של הגרסה המחודשת היו בסדרת "הארי פוטר". הפופ הראשון: הארי פוטר, הפופ השני: רון ויזלי, הפופ השלישי: הרמיוני גריינג'ר, הפופ הרביעי: אלבוס דמבלדור, הפופ השישי: הלורד וולדמורט, ועוד.
בובות "פופ!" > גיבורי על

פופים של גיבורי על המבוססים על סרטים כמו סופרמן, באטמן, ספיידרמן, איירון מן ואחרים נחשבים פופולריים במיוחד, ובפרט אלה המשתייכים ליקום הקולנועי של מארוול. בנובמבר 2022 יצא פופ של "אדם השחור" בהתבסס על הסרט בלאק אדם, ובאופן דומה יצא פופ בדמותו של דוקטור סטריינג' מהסרט "דוקטור סטריינג' בממדי הטירוף" במצבו כ"מת" או כ"מת-חי", עם רוחות רפאים המקיפות אותו כמו בסצנה התואמת בסרט.
בובות "פופ!" > גרסאות צ'ייס (Chase)

פופים בגרסת "צ'ייס" הם פופים במהדורה מוגבלת השונה מהבובה המקורית (המכונה "Common"). כאשר מזמינים מהאתר הרשמי של החברה פופ עם הכיתוב "צ'ייס", קיים סיכוי של 1 ל-6 שהבובה שהוזמנה תגיע בגרסת צ'ייס.
בובות "פופ!" > מהדורות מיוחדות אחרות

קיימות מהדורות מיוחדות אחרות של פופים ("ספיישל אדישן"), בהן פופים זוהרים בחושך (נדרש לפני כן לחשוף אותם לאור פנס אולטרה סגול) ואריזות עם צמד דמויות במקום אחת.
מוצרים נוספים מבית פאנקו > פאנקו סודה

מעין פחית דמוית פחית סודה, שבתוכה יש בובה קטנה. בשונה מבובות הפופ, לכל בובות הסודה יש גרסת צ'ייס. בובות הסודה מגיעות באריזה אטומה לחלוטין, דבר המונע מהרוכש לדעת אם הבובה שבחר היא צ'ייס, עד הרגע שבו יפתח אותה.
מוצרים נוספים מבית פאנקו > פאנקו מיסטרי מיניס

מוצר נוסף של החברה הדומה לקוסנפט של בובת הסודה, אך אינו מכיל צ'ייס, אלא מספר בובות שונות עם סיכויים שונים לקבל כל אחת.
מוצרים נוספים מבית פאנקו > פאנקו מיני מומנטס

מוצר המזכיר מעין בית בובות קטן המתאר סצנה מתוך סרט או סדרה. גם למוצר זה קיימות גרסאות צ'ייס.
ראו גם

אקשן פיגר
הערות שוליים

1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28  Funko
↑  Funko! Pop - About, www.sfu.ca
↑  Reyan Ali, Reyan Ali, How Did One Toy Company Take Over 'Pop' Culture?, Rolling Stone, ‏2014-11-12 (באנגלית אמריקאית)
↑  Funko is growing by leaps and bounds, thanks to Spider-Man, Maleficent and friends, The Seattle Times, ‏2016-12-10 (באנגלית אמריקאית)
↑  המכונה בעברית גם "טוני הנמר" עקב טעות תרגום נפוצה.
1 2  William M. Modrow, Business & Company Resource Center, Reference Reviews 17, 2003-01-01, עמ' 28–29 doi: 10.1108/09504120310497915
↑  Modrow, William M. (July 2003). "Business & Company Resource Center". Reference Reviews. 17 (7): 28–29.
↑  Lynnwood’s Funko turns bobbleheads into big bucks, HeraldNet.com, ‏2012-10-25 (באנגלית אמריקאית)
1 2  Funko Pop! Vinyl FAQs - Complete Guide to Funko | Hawkin's Bazaar, www.hawkin.com
1 2  Jeffry W. Johnston, Pop! Culture: A Funko Force to Be Reckoned with (באנגלית אמריקאית)
1 2 3 4 5 6 7 8 9 10  AMDB Internet (amdb.com.br), Bonecos colecionáveis: 10 opções de grandes astros da música, Rolling Stone, ‏2021-09-06 (ב־Brazilian Portuguese)
1 2  Ayhan Baca, LAS 30 MEJORES RESEÑAS DEL Funko Pop Chucky PROBADAS Y CALIFICADAS, poloneutro, ‏2021-08-27 (בספרדית)
↑  Queen of Christmas Mariah Carey Finally Gets the Holiday Figurine She Deserves, Billboard (באנגלית)
↑  Mihael Denichi, Llega el Funko Pop de Britney Spears edición ‘Baby One More Time’, Wipy.tv, ‏2018-12-07 (בספרדית)
↑  Priscilla Aguirre, Get your Selena Funko Pop! at H-E-B before it's Bidi Bidi Gone Gone, mySA, ‏2021-06-09 (באנגלית אמריקאית)
↑  Bret Michaels, AC/DC among new Funko Pop! Rocks figures, The Music Universe, ‏2021-01-29 (באנגלית אמריקאית)
↑  Iron Maiden's Iconic Mascot Eddie Is Getting His Own Funko Pop! Digital NFTs: Exclusive, Billboard (באנגלית)
↑  Philip TrappPhilip Trapp, Korn's Jonathan Davis Unboxes New Funko Pop! Figure of Himself, Loudwire (באנגלית)
↑  Funko Conjures Up a Pop Figure of The Nun, Horror (באנגלית)
↑  John Squires, Funko Conjures Up ‘The Curse of La Llorona’ With Two Different Vinyl Toys, Bloody Disgusting!, ‏2021-05-26 (באנגלית אמריקאית)
T-DNA

T-DNA (קיצור של Transfer DNA) הוא DNA המועבר דרך מערכת של פלסמיד Ti במינים שונים של חיידקים, לדוגמה, חיידקי Agrobacterium. ה-T-DNA מועבר מהפלסמיד אשר נמצא בחיידק אל מקום אקראי בתוך ה-DNA הגנומי, הנמצא בגרעין של צמח אותו החיידק הדביק. ה-T-DNA תחום בשני צידיו בחזרות באורך של 25 נוקליאוטידים. ההעברה לתוך הגנום המארח נעשה מהגבול הימני ומסתיים בגבול השמאלי. תהליך ההעברה דורש את נוכחותם של גני ה-vir אשר נמצאים על הפלסמיד Ti.
אורך ה-T-DNA החיידקי הוא כ-24,000 זוגות בסיסים, ומכיל גנים המקודדים לאנזימים שמסנתזים אופינים והורמונים צמחיים. על ידי העברת ה-T-DNA לגנום הצמח, החיידק משנה את התוכנית התאית וגורם ליצירת גידול, וכן מזון המתאים לחיידק. סינתזת ההורמונים הצמחיים אוקסין וציטוקינין מאפשר את השגשוג של תאי הצמח ויצירתם של עפצים. נעשה שימוש במערכת זו במסגרת הנדסה גנטית של צמחים.
טרנספורמציה באמצעות T-DNA

העברת DNA לתוך גנום צמחי היא שיטה המשמשת באופן נרחב בביוטכנולוגיה. כדי לעשות הנדסה גנטית, הגנים אשר מובילים ליצירת אופינים לגידולים מוסרים מהפלסמיד. אל תוך הפלסמיד מוכנס מקטע ה-DNA אותו רוצים להכניס אל הצמח. ניתן להכניס גם רצף DNA אשר יהווה סמן ברירה. רצף זה יסייע לזיהוי הצמחים בהם הפלסמיד הצליח לחדור, מכיוון שהם יצליחו לגדול על מצע בררני (לדוגמה, עמידות לאנטיביוטיקה). פלסמיד זה מוכנס לחיידק האגרובקטריום, אשר מתקיף את הצמח ומחדיר את ה-T-DNA לתוכו. בשיטה זו ניתן ליצור צמחים טרנסגנים אשר מכילים מקטע DNA זר.
מנגנון ההעברה של T-DNA

השלב הראשון בחדירה של ה-T-DNA לגנום המארח הוא שבירה של הפלסמיד באזור הגבול הימני בפלסמיד ה-Ti. דבר זה גורם ליצירת אזור חד גדילי ב-DNA עד לגבול השמאלי. חלבונים היודעים להיקשר ל-DNA חד גדילי נקשרים, ונוצר חיתוך גם בגבול השמאלי. כעת מקטע זה יכול לחדור לגנום המאחר בעזרת גני ה-vir השונים, אשר מקורם באותו פלסמיד.
ראו גם

מערכת T-DNA בינארית
Agrobacterium
הנדסה גנטית#פלסמיד Ti – אגרובקטריום
אולימפיאדת הקיץ 1944

אולימפיאדת הקיץ 1944 הייתה אולימפיאדה אשר בוטלה עקב מלחמת העולם השנייה. היא הייתה אמורה להיות האולימפיאדה ה-13.
אירוח האולימפיאדה נמסר ללונדון שבבריטניה על ידי הוועד האולימפי הבינלאומי בישיבתו ה-38, שנערכה בלונדון ב-9 ביוני 1939. לונדון זכתה בהצבעה על זהות העיר המארחת בסיבוב הראשון, מול שלוש ערים אחרות – רומא שבאיטליה, דטרויט שבארצות הברית ולוזאן שבשווייץ.
האולימפיאדה בוטלה עקב המלחמה, וב-1946 החליט הוועד האולימפי הבינלאומי, ללא הצבעה, שאולימפיאדת הקיץ 1948 תיערך בלונדון.
למרות המלחמה ערך הוועד האולימפי הבינלאומי ב-1944 אירועים שונים כדי לציין מלאת חמישים שנים לייסודו. אלו נערכו במטה הוועד בלוזאן שבשווייץ מ-17 ועד 19 ביוני באותה שנה.
ראו גם

אולימפיאדת הקיץ 1940
אולימפיאדת החורף 1940
אולימפיאדת החורף 1944
הערות שוליים

↑  על פי המידע באתר aldavar.com.
↑  לפי טענה שלא נמצאו לה תימוכין התמודדו על אירוח האולימפיאדה ב-1944 גם אתונה, בודפשט, הלסינקי ומונטריאול.
Walsh Diamond

Walsh Diamond היא שיטת הכרזה בברידג', שלאחר פתיחה של השותף בהכרזה של ♣1, המשיב מדלג על הכרזת סדרת ♦ ארוכה לטובת הכרזת סדרת מייג'ור עם ארבעה קלפים. הדילוג של המשיב על סדרת ה-♦ הארוכה נעשה רק בידיים חלשות של 6 נקודות עד 9 נקודות. הרעיון שמאחורי התפיסה הוא שלמשיב עם יד חלשה עלולה להיות רק הכרזה אחת לתיאור ידו ולכן עדיף לנצל את ההכרזה על מנת לחפש התאמה של שמונה קלפים בסדרת מייג'ור. שמות נוספים ל-Walsh Diamond הם Walsh ו- Walsh Responses. הקונבנציה קרויה על שם שחקן הברידג' האמריקאי Richard Walsh שהגה אותה.
אופן ההכרזה של המשיב

לאחר פתיחה של ♣1,  עם יד של פחות מ-10 נקודות, המשיב יכריז סדרת מייג'ור שיש בה ארבעה קלפים, גם אם יש לו ארבעה או חמישה או שישה קלפים בסדרת ה-♦. על פי Rhoda Walsh, תאורטיקנית ברידג' ושחקנית שזכתה כחברה בנבחרת הנשים של ארצות הברית במדליית ארד באולימפיאדת ברידג, מכריזים ♦1 עם חמישייה או שישייה ב-♦ לפני הכרזת רביעייה במסדרת מייג'ור, רק בידיים המחייבות למשחק מלא.




דוגמה 1:

 Q86 ♠

 A1083 ♥

 J876 ♦

 98 ♣


נכריז ♥1.




דוגמה 2:

 Q8 ♠

 A1083 ♥

 QJ876 ♦

 98 ♣


נכריז ♥1.




דוגמה 3:

 A1083 ♠

 4 ♥

 QJ8752 ♦

 63 ♣


נכריז ♠1.
ההכרזה השנייה של הפותח לאחר הכרזת ♦1 של המשיב

הפותח עשוי לדלג על רביעייה בסדרת מייג'ור כשיש לו יד מאוזנת עם 12-14 נקודות. גם ביד מאוזנת עם 18-19 נקודות ידלג על הכרזת רביעייה בסדרת מייג'ור, אבל במצב זה הכרזתו אינה שונה מהמקובל בשיטת הכרזה סטנדרטית.
ההכרזה השנייה של הפותח לאחר הכרזת ♦1 של המשיב > עם ידיים מאוזנות של 12-14

הכרזת ♦1 של המשיב מבטיחה ארבעה קלפים בסדרה ושוללת רביעייה בסדרת מייג'ור. גם עם 10 נקודות או יותר מדלגים על רביעייה בסדרת ה-♦1 כאשר יש רביעייה בסדרת מייג'ור.. בשונה מאופן ההכרזה המקובל, הפותח מכריז 1NT, ביד מאוזנת עם פתיחה של 12-14 נקודות. הוא אינו מכריז בגובה 1 בסדרת מייג'ור, גם במקרים שיש לו ארבעה קלפים בסדרה. הפותח מניח שלמשיב אין ארבעה קלפים בסדרת מייג'ור.. הפותח עשוי להכריז 1NT גם עם קלף יחיד ב-♦1 כשביד שלו ארבעה קלפים בכל אחת מהסדרות האחרות. 




דוגמה 1:

 KQ73 ♠

 A1083 ♥

 86 ♦

 A98 ♣


נכריז 1NT.




דוגמה 2:

 KQ97 ♠

 A108 ♥

 Q86 ♦

 A98 ♣


נכריז 1NT.




דוגמה 2:

 KQ97 ♠

 A1098 ♥

 Q ♦

 AT98 ♣


נכריז 1NT.
ההכרזה השנייה של הפותח לאחר הכרזת ♦1 של המשיב > עם ידיים לא מאוזנות

סדרי העדיפות של הפותח בהכרזה בידיים לא מאוזנות על פי Rhoda Walsh הם:


עדיפות ראשונה: הכרזת ♣2 או ♣3 עם שישייה בסדרת ה-♣. גובה ההכרזה נקבע לפי מספר הנקודות.


עדיפות שנייה: להראות רביעייה במייג'ור בגובה 1 או עם קפיצה לגובה 2. הכרזת סדרת מייג'ור עם קפיצה מחייבת למשחק מלא.


עדיפות שלישית: הפותח מראה רביעייה בסדרת ה-♦ באמצעות הכרזת ♦2 או ♦3. ההכרזה אינה מחייבת למשחק מלא.
הכרזה שנייה של המשיב לאחר שהכריז ♦1 > הכרזה שנייה של המשיב לאחר 1NT בידיים עם למעלה מ-10 נקודות

כשהמשיב הכריז סדרת מייג'ור בגובה 1, ייתכן שהוא דילג על סדרת ה-♦ ארוכה עם יד שבה פחות מ-9 נקודות, אבל ייתכן שיש לו יד חזקה יותר. במקרה שיש לו יותר נקודות, הוא עדיין יוכל לחפש התאמה בסדרת המייג'ור באמצעות שימוש בקונבנציית צ'קבק סטיימן.
הכרזת סדרת מייג'ור בגובה 2 על ידי המשיב, מבטיחה לפחות ארבעה קלפים בסדרה ומחייבת למשחק מלא.
הכרזה שנייה של המשיב לאחר שהכריז ♦1 > הכרזת המשיב במקרה שהפותח הכריז ♥1 בהכרזה השנייה

הכרזת ♠1 מבטיחה ארבעה קלפים בסדרה ולפחות 12 נקודות. היא מחייבת למשחק מלא.
הערות שוליים

↑  Walsh System - notes by Rhoda Walsh: 1Club-1Diamond Sequences ,neapolitanclub
↑  Walsh System - notes by Rhoda Walsh: 1Club-1Diamond Sequences ,neapolitanclub
↑  Walsh Diamond (Walsh Responses),Bridge hands
↑  Walsh System - notes by Rhoda Walsh: 1Club-1Diamond Sequences ,neapolitanclub
T.A.T.u. Remixes

t.A.T.u. Remixes (בעברית: ט.א.ט.ו. רמיקסים) הוא אלבום הרמיקס הראשון של צמד זמרות הפופ הרוסיות ט.א.ט.ו.. אלבום הרמיקסים יצא לאור ב-26 בספטמבר 2003, על ידי חברת התקליטים אינטרסקופ רקורדס.
מיקומי שיא

|   ‏‏‏  מצעדים ודירוגים (2003)> מדינה |   ‏‏‏  מצעדים ודירוגים (2003)> מצעד |   ‏‏‏  מצעדים ודירוגים (2003)> מיקום שיא |
| --- | --- | --- |
|  יפן | אוריקון | 105 |
הערות שוליים

↑  רוברט אורטון, מרטין קיירסנבום, טרבור הורן, איוון שפובלוב
| --- | --- |
בקרת זהויות :  MusicBrainz release group: 67f02ba0-7ba8-38b4-997e-ec362d9a1279
אווריסטוס

אווריסטוס (בלטינית: Evaristus), או אריסטוס, היה האפיפיור בין השנים 98 או 99 עד 105 או 108.
רק מעט ידוע על חייו. לפי ספר האפיפיורים, הליבר פונטיפיקליס, הוא נולד בבית לחם לאב יהודי, אך נחשב כ"יווני מלידה". הוא נבחר בתקופת שלטון הקיסר דומיטיאנוס, בתקופה בה התרחשה הרדיפה השנייה של הנוצרים.
אווריטוס הניח יסוד לקולגיום לקרדינלים, אשר לימים היה למועצה הבוחרת לכס הקדוש. הוא נחשב על–פי המסורת הקתולית לקדוש מעונה שיום חגו הוא 26 באוקטובר, אף כי אין הוכחה היסטורית לטענה זו. לפי המסורת, הוא קבור קרוב לקברו של פטרוס הקדוש שבקריית הוותיקן. קרוב לוודאי שהשליח יוחנן מת בתחילת תקופת כהונתו של אווריסטוס.
The Girls Tour

The Girls Tour הוא סיבוב ההופעות השלישי של הזמרת-יוצרת הבריטית ריטה אורה. סיבוב ההופעות החל באירופה והסתיים באירופה גם כן. הופעת הפתיחה התקיימה ב-11 במאי 2018, בסקוטלנד שבגלאזגו.
סיבוב הופעות זה נועד לקדם את אלבום האולפן השני שלה, Phoenix.
רשימת שירים

להלן רשימת השירים של סיבוב ההופעות. ייתכן שבמהלך סיבוב ההופעות התרחשו שינויים אחדים:
| --- | --- |
 רשימת השירים שבוצעו במופע הרגיל "Your Song"  "Poison"  "I Will Never Let You Down"  "How We Do (Party)"  "Body on Me"  "Summer Love"  "Soul Survivor"  "R.I.P."  "Girls"  "Doing It"  "Lonely Together"  "Black Widow"  "Hot Right Now"  "For You"  "Anywhere":  רשימת השירים שבוצעו בהופעות בפסטיבלים "Your Song"  "Poison"  "Girls"  "I Will Never Let You Down"  "R.I.P."  "Lonely Together"  "Black Widow"  "Hot Right Now"  "For You"  "Anywhere"
Wrecked

Wrecked הוא שיר של להקת Imagine Dragons. הוא שוחרר דרך Interscope וקידינקורנר ב-2 ביולי 2021, כסינגל השלישי מתוך אלבום האולפן החמישי שלהם, Mercury – Act 1. הוא נכתב על ידי חברי הלהקה דן ריינולדס, וויין סרמון, בן מקי ודניאל פלצמן.
רקע

השיר נוצר בהשראת גיסתו של הסולן דן ריינולדס (אשתו של אחיו), אלישה דורצ'י ריינולדס, שמתה מסרטן, אמר ריינולדס בעיתונות: "היא הייתה האור הבהיר ביותר. מגדלור של שמחה וכוח לכל מי שפגשה. לכתה הפתאומי זעזע אותי בדרכים שאני עדיין לא מסוגל להביע. הייתי איתה ועם אחי כשהיא נפטרה, וזו הייתה הפעם הראשונה בחיי שראיתי את המוות בצורה כזו. זה אטם במוחי את שבריריות החיים ואת הסופיות של כל זה. ראיתי את אחי מתמודד עם משהו שאף אחד לא צריך לעשות. אבל ראיתי גם את אמונתו מביאה לו תקווה לעתיד איתה. אני יכול רק לקוות לאותו הדבר."
הוא תיאר שהשיר הוא "הדרך שלו להתמודד עם הכל, שכן מוזיקה תמיד הייתה המפלט שלי. לא עוד אדם בעל אמונה נלהבת, אני יכול רק לקוות שהיא שומעת את זה איפשהו במקום שבו היא נרפאה וכבר לא סובלת. השיר הזה הוא המשאלה שלי לנצח עם אלה שאני אוהב."
מיקומי שיא

|   ‏‏‏  מצעדי סוף שנה (2021–2022)> מדינה |   ‏‏‏  מצעדי סוף שנה (2021–2022)> מצעד |   ‏‏‏  מצעדי סוף שנה (2021–2022)> מיקום שיא |   ‏‏‏  מצעדי סוף שנה (2021–2022)>  |
| --- | --- | --- | --- |
|  עולמי | בילבורד גלובל 200 | 90 |  |
|  אוסטריה | Ö3 אוסטריה טופ 40‏ | 57 |  |
|  איטליה | מצעד הסינגלים האיטלקי | 85 |  |
|  אירלנד | מצעד הסינגלים האירי | 77 |  |
| מצעד השירים מתחת להוט 100 | 11 |  |  |
|  גרמניה | GfK – טופ 100 | 75 |  |
|  הולנד | מצעד 40 הסינגלים ההולנדיים | 53 |  |
|  ולוניה | אולטראטופ 40 | 21 |  |
|  פורטוגל | מצעד הסינגלים הפורטוגזי | 126 |  |
|  פלנדריה | אולטראטופ 50 | 21 |  |
|  צרפת | SNEP | 38 |  |
|  קנדה | קנדה הוט 100 | 91 |  |
|  שוודיה | סוורייטופליסטן | 64 |  |
|  שווייץ | המצעד השווייצרי | 10 |  |